b'\n_START_ARTICLE_\nViola\n_START_PARAGRAPH_\nViola je glasbilo s \xc5\xa1tirimi strunami iz skupine godal. Podobna je violini, le da je nekoliko ve\xc4\x8dja. Zvok izvajanja je podoben violininemu, vendar pa je interval tonov, ki jih lahko izvajamo, pomaknjen navzdol (izvajanje ni\xc5\xbejih tonov), zato so note obi\xc4\x8dajno zapisane v altovskem klju\xc4\x8du. Strune pri violi so C, g, d\xe2\x82\x81 in a\xe2\x82\x81, torej je ugla\xc5\xa1ena po kvintah navzgor. Primerna starost za u\xc4\x8denje viole je 11-14 let, priporo\xc4\x8deno je predznanje vsaj 3 let violine. U\xc4\x8denje poteka na isti na\xc4\x8din kot pri violini.'